b'\n_START_ARTICLE_\nLeopold Tratnik\n_START_SECTION_\n\xc5\xbdivljenje in delo\n_START_PARAGRAPH_\nLeopold Tratnik, starej\xc5\xa1i brat K. Tratnika, je pasarsko obrt opravljal v Ljubljani. Njegovo delo je bilo sprva dokaj obse\xc5\xbeno, sam je proti koncu \xc5\xbeivljenja izjavil, da so njegovi izdelki v vseh cerkvah, vendar je proti koncu 19. stoletja za\xc4\x8dela obrt pe\xc5\xa1ati. Leta 1898 se mu je s pri\xc4\x8detkom obratovanja mestne elektrarne odprlo novo podro\xc4\x8dje: prenarejal je za elelektri\xc4\x8dni tok petrolejske svetilke in sve\xc4\x8dne lestence, zlasti za cerkve, pa tudi za mestne stavbe, \xc5\xa1olska in javna poslopja ter zasebnike. Leta 1907 je pridobil koncesijo za gostilni\xc5\xa1ko obrt, ki jo je nato za\xc4\x8dela opravljati \xc5\xbeena Alojzija kot zakupnica gostilne, ki je bila v Tratnikovi hi\xc5\xa1i, leta 1909 je gostilno preuredil v hotel, ki je stal na Sv. Petra cesti \xc5\xa1t. 27 (sedaj Trubarjeva ulica) v Ljubljani.'